ควบคุมอาการ เลือกอาหารที่ทาน ใช้ยาช่วย
สุขอนามัยในช่องปากที่แย่สามารถก่อให้เกิดอาการปากแห้งเพราะปล่อยให้แบคทีเรียหรือคราบพลาคก่อตัวขึ้นได้ อีกทั้งอาการปากแห้งจะเพิ่มความเสี่ยงของฟันผุกับปัญหาในช่องปากอื่นๆ ให้แน่ใจว่าได้:  ไปพบทันตแพทย์เพื่อตรวจและทำความสะอาดฟันเป็นประจำ แปรงฟันหลังอาหารทุกมื้อ และใช้ไหมขัดฟันทำความสะอาดฟันเป็นประจำ หลีกเลี่ยงอาหารกับเครื่องดื่มรสหวาน น้ำยาบ้วนปากที่วางจำหน่ายทั่วไปสามารถช่วยทำลายแบคทีเรียและป้องกันการก่อตัวของคราบพลาค ให้ใช้อย่างน้อยวันละสองหน แต่ให้แน่ใจว่ามันไร้ส่วนผสมของแอลกอฮอล์ เนื่องจากสูตรที่ใช้แอลกอฮอล์นั้นยิ่งทำให้อาการปากแห้งแย่ลง ทันตแพทย์อาจแนะนำน้ำยาฟลูออไรด์ที่เข้มข้นระดับสั่งจ่ายโดยแพทย์เพื่อปกป้องฟันของคุณ และ/หรือสั่งน้ำยาบ้วนปากที่ทำมาเพื่อรักษาอาการปากแห้งโดยเฉพาะ การเคี้ยวหรือดูดอะไรสักอย่างสามารถกระตุ้นการผลิตน้ำลายและช่วยบรรเทาอาการปากแห้งได้ ทั้งหมากฝรั่ง ลูกอม มินต์ ที่ปราศจากน้ำตาลจะช่วยได้ทั้งนั้นโดยไม่เพิ่มโอกาสที่คุณจะเกิดฟันผุหรือปัญหาสุขอนามัยในช่องปากอื่นๆ ไซลิทอล (Xylitol) ซึ่งมักพบในหมากฝรั่งหรือลูกอมปราศจากน้ำตาลนั้น สามารถทำให้เกิดท้องร่วงหรือปวดท้องได้ถ้าทานเข้าไปในปริมาณมาก มีสเปรย์และผลิตภัณฑ์อย่างอื่นมากมายที่สามารถนำมาใช้แทนน้ำลายถ้าคุณเกิดอาการปากแห้ง ทั้งหมดมีขายตามร้านขายยา มองหาชนิดที่มีส่วนผสมของไซลิทอล คาร์บ็อกซี่เมทิลเซลลูโลส (carboxymethylcellulose) หรือ ไฮดร็อกซี่เอทิลเซลลูโลส (hydroxyethyl cellulose) บางครั้งอาการปากแห้งก็อาจแค่เกิดจากสภาพแวดล้อมที่แห้ง บ้านสมัยใหม่หลายหลังจะแห้งมาก แต่เครื่องทำความชื้นไอเย็นสามารถผลิตความชื้นทดแทนไปในอากาศและช่วยบรรเทาอาการลงได้  คุณสามารถหาเครื่องทำความชื้นแบบไอเย็นตามร้านขายยาหรือตามห้างสรรพสินค้า คุณจะใช้เครื่องทำความชื้นเมื่อไหร่ก็ได้ แต่มันจะช่วยได้มากถ้าใช้ในห้องนอนตอนกลางคืน สาเหตุเบื้องต้นอย่างหนึ่งที่ทำให้เกิดอาการปากแห้งคือการหายใจทางปาก ซึ่งส่งผลให้ความชื้นหายออกไป มันอาจจะเพราะทำจนติดเป็นนิสัย ฉะนั้นพยายามกลับมาหายใจทางจมูก ถ้าคุณไม่สามารถหายใจทางจมูกได้ ปรึกษาแพทย์ถึงการรักษาอาการคัดจมูกกับเทคนิคอื่นๆ ที่จะช่วยได้ อาการปากแห้งยังอาจสัมพันธ์กับริมฝีปากที่แห้งหรือแตก ซึ่งทำให้ยิ่งรู้สึกไม่สบายตัว การทาลิปบาล์มเป็นประจำจะช่วยปกป้องริมฝีปากได้ การสูบบุหรี่หรือเคี้ยวยาเส้นมีผลกระทบต่อน้ำลายที่สร้างขึ้นในปาก ทุกครั้งที่คุณยกบุหรี่ขึ้นสูบ คุณกำลังนำควันร้อนๆ เข้าไปในปาก น้ำมันดินจากบุหรี่ยังอาจทำให้ต่อมน้ำลายระคายเคืองหรือเกิดอุดตันได้ การขาดน้ำเป็นหนึ่งในสาเหตุหลักที่ทำให้ปากแห้ง การจิบน้ำจะช่วยลดอาการปากแห้งลงด้วยถ้ามันมีสาเหตุจากโรคหรือเป็นผลข้างเคียงของการใช้ยา  แพทย์แนะนำให้ดื่มน้ำในแก้วขนาด 8-ออนซ์วันละแปดถึงสิบสองแก้วเพื่อให้ร่างกายไม่ขาดน้ำ  อย่างไรก็ดี การดื่มน้ำมากเกินไปสามารถไปละลายเมือกที่ก่อตัวในปากและทำให้อาการปากแห้งยิ่งแย่ลงกว่าเดิมได้ ถ้าคุณรู้สึกอยากดื่มน้ำจำนวนมากกว่านั้นเพื่อบรรเทาอาการปากแห้งของตน ให้ปรึกษาทางเลือกจากแพทย์ คุณยังอาจอมน้ำแข็งก้อน (ไม่บด) ให้ละลายในปากแทนที่จะจิบน้ำก็ได้ คาเฟอีนมีคุณสมบัติขับปัสสาวะ ซึ่งหมายถึงมันยิ่งทำให้เราสูญเสียของเหลว ด้วยเหตุผลนี้ คาเฟอีนจะยิ่งทำให้อาการปากแห้งแย่ลงกว่าเก่า ให้แน่ใจว่าดื่มน้ำเพียงพอและเลี่ยงกาแฟ ชา และน้ำอัดลมบางตัวถ้าคุณมีอาการปากแห้ง อาหารรสเปรี้ยวกระตุ้นต่อมน้ำลาย การทานอาหารแบบนี้จึงช่วยได้ถ้ามีอาการปากแห้ง อาหารรสเปรี้ยวบางอย่าง (เช่นผลไม้ตระกูลซิตรัส) ยังเป็นแหล่งวิตามินซีสำคัญด้วย  กระนั้น กรดที่ได้รับจากอาหารรสเปรี้ยวจนมากเกินไปนั้นสามารถกร่อนผิวฟันได้ เพิ่มความเสี่ยงที่จะเกิดฟันผุ ถ้าจะลดความเสี่ยงนี้ก็ให้จิบน้ำหลังทานอาหารรสเปรี้ยว ถ้าคุณมีอาการปากแห้ง มันจะกระทบความสามารถในการกลืนอาหารแข็งไปด้วย ลองเติมเครื่องปรุงรสที่มีลักษณะเป็นของเหลวอย่างเช่นซอสกับน้ำเกรวี่ลงไปในสูตรอาหารเพื่อทำให้อาหารแข็ง “หยาบ” นั้นกลืนลงได้ง่ายขึ้น อาหารแบบนี้ไม่ต้องเคี้ยวนาน และกลืนได้โล่งคอกว่าอาหารแห้งร่วนหรือแบบหนึบที่ต้องเคี้ยวเยอะอย่างเนื้อล้วนและขนมปังแห้ง ทางเลือกที่ดีได้แก่:  โยเกิร์ต พุดดิ้ง ผลไม้กระป๋อง ผักบด คาสเซอโรลไส้ที่ทำจากน้ำซุปหรือน้ำซอส ซีเรียลแผ่นบาง เช่น โอ๊ตมีล ซุปหรือสตูว์ สมูทตี้ผลไม้ เนื้อที่ปรุงจนนุ่ม อย่างเช่น ไก่ต้ม เพราะปากที่แห้งนั้นขาดน้ำลาย อันเป็นภาวะที่ทำให้กลืนอาหารได้ลำบากหรือทำให้ปวด แต่ถ้าคุณไม่ลืมจิบน้ำตามขณะทานอยู่ ก็จะทำให้กลืนอาหารได้ง่ายขึ้นและทำให้ไม่ขาดน้ำด้วย พยายามจิบน้ำ แล้วทานอาหารสักคำ แล้วจิบน้ำอีก ถ้าอาการปากแห้งเกิดต่อเนื่องและการรักษาจากวัสดุภายในบ้านไม่ส่งผลอะไร ก็ถึงเวลาที่ต้องไปพบแพทย์ ปรึกษาประวัติการใช้ยาทั้งหมดกับทางแพทย์ เพราะมีภาวะทางแพทย์ โรค และอาการมากมายที่ทำให้เกิดปากแห้งได้ เช่น:  โรคเบาหวาน โรคพาร์คินสัน โรคโจเกรน (Sjögren’s syndrome) หรือโรคปากแห้งตาแห้ง โรคซิกก้า (Sicca syndrome) การบำบัดทางรังสีบางรูปแบบ  การผ่าตัดฟัน เช่น การผ่าตัดถอนฟันคุด การใช้ยา เช่น ยาแก้แพ้ ยาแก้อาการคัดจมูก ยาแก้ปวด ยารักษาความดันโลหิต ยารักษาโรคซึมเศร้า และอื่นๆ อีกมากมาย บางกรณี แพทย์อาจสั่งจ่ายยาที่ออกแบบมาเพื่อรักษาอาการปากแห้ง ณ ปัจจุบันนี้มีทางเลือกอยู่สองสามตัวเลือก:  เซวิเมลีน (Cevimeline) ได้รับการอนุมัติให้ใช้รักษาอาการปากแห้งที่เกิดจากโรคโจเกรน ไพโลคาร์พีน (Pilocarpine) ได้รับการอนุมัติให้ใช้รักษาอาการปากแห้งที่เกิดจากโรคโจเกรนและจากการบำบัดด้วยรังสี อามิฟอสทีน (Amifostine) ป้องกันผลข้างเคียงที่เกิดจากการฉายรังสี และจากการศึกษาพบว่ามันสามารถลดความรุนแรงของอาการปากแห้งได้ในผู้ป่วยจำนวนมาก เนื่องจากอาการปากแห้งมักจะเกิดจากผลข้างเคียงของการใช้ยา แพทย์ควรได้รู้ยาที่คุณกำลังใช้ ถ้าอาการปากแห้งของคุณรุนแรง เขาอาจสามารถสั่งจ่ายยาชนิดอื่นที่จะกำจัดปัญหานี้ได้ ในบางกรณีนั้นอาการระคายเคืองจากการมีปากแห้งยังหนักหนากว่าประโยชน์ที่ได้รับจากยาที่ใช้ด้วยซ้ำ ในหลายกรณี ปัญหาของคุณอาจเรื้อรังหรือกลับมาเกิดซ้ำซาก ถ้าแพทย์แนะนำให้คุณใช้ยาหรือใช้การรักษาด้วยฟลูออไรด์สักระยะหนึ่ง ให้ทำตามคำแนะนำแม้ว่าอาการปากแห้งจะหายไปในไม่กี่วันก็ตาม แพทย์นั้นพยายามจะรักษาที่ต้นตอของปัญหากับอาการของมัน
รักษาสุขอนามัยปากที่ดี. ใช้น้ำยาบ้วนปาก. เคี้ยวหมากฝรั่งหรือลูกอมที่ปราศจากน้ำตาล. ใช้น้ำลายเทียมที่มีวางขายทั่วไป. ใช้เครื่องทำความชื้น. หายใจทางจมูก. ปกป้องริมฝีปากที่แห้ง. หลีกเลี่ยงการใช้ผลิตภัณฑ์ยาสูบ. ดื่มน้ำเยอะๆ. หลีกเลี่ยงหรือจำกัดเครื่องดื่มที่มีคาเฟอีน. ทานอาหารเปรี้ยวๆ. เติมซอสและน้ำเกรวี่เข้าไปในอาหาร. ทานอาหารที่นุ่มและไม่แห้ง. จิบน้ำเวลาทานอาหาร. พบแพทย์หรือทันตแพทย์. รับใบสั่งจ่ายสารเร่งการคัดหลั่ง. ปรึกษาแพทย์ถึงยาทั้งหมดที่คุณกำลังใช้อยู่. ทำตามคำแนะนำของแพทย์.
https://www.wikihow.com/Cope-With-Dry-Mouth https://www.wikihow.com/Cope-With-Dry-Mouth https://www.wikihow.com/Cope-With-Dry-Mouth
Controlling Your Symptoms Making Dietary Choices Getting Medical Help